கேள்வி: தானாஜி ஜாதவ் பற்றி விளக்கவும்.
பதில்: தானாஜி ஜாதவ் (Dhanaji Jadhav) (1650–1708) முகலாய-மராத்தியப் போர்கள் (1680 – மே 1707) முகலாயர்களுக்கு எதிராக மராத்தியப் பேரரசு சார்பில் பங்கெடுத்த படைத்தலைவர்களில் ஒருவர் ஆவார். இவர் மராத்தியப் படைத்தலைவர் சாந்தாஜி கோபர்படேவுடன் இணைந்து தக்காணப் பீடபூமி அவுரங்கசீப்ப்பின் முகலாயப் படைகளை எதிர்த்து போர் புரிந்தவர். சாந்தாஜி கோபர்படேவின் மறைவிற்குப் பின் தானாஜி ஜாதவ் மராத்தியப் படைகளின் தலைமைப் படைத்தலைவராக 1696-ஆம் ஆண்டு முதல் 1708-ஆம் ஆண்டு முடிய இறக்கும் வரை பதவி வகித்தவர். முகலாய-மராத்தியப் போர்கள்
கேள்வி: தானாஜி ஜாதவ் - பின்னணி குறித்து விரிவாக சொல்லுங்கள்.
பதில்: மராத்திய சத்திரியக் குடும்பத்தில், ஏறத்தாழ 1650-ஆம் ஆண்டில் பிறந்த தானாஜி ஜாதவ், சிவாஜி (பேரரசர்) தாய் ஜிஜாபாய் வளர்க்கப்பட்டார். தானாஜி ஜாதவின் தாத்தா அக்கோல்ஜி ஜிஜாபாயின் சகோதரர் ஆவார். சாந்தாஜி கோபர்படேவின் மகன் சாம்புஜி கூட சிவாஜியுடன் ஜிஜாபாயின் வளர்ப்பில் வளர்ந்தவர்கள்.